AJAVAATLEJAD Amir Tsarfati & Jonathan Hessen
Shalom ja tere tulemast saatesse!
Olen Jonathan Hessen.
Galileast ühineb mu sõber ja vend Kristuses Amir Tsarfati. Kuidas läheb?
Shalom! Tänan, hästi!
Olen tagasi Briti saartelt, puhanud ja valmis teenima.
Loodetavasti oli ilm veidi jahedam kui Jeruusalemma kuumus.
Palju jahedam. Oli vihma, udu
ja tundus, nagu olnuksime teisel planeedil.
Jõudsime tagasi kogu aasta kuumimal nädalal.
Tunneme siin Jeruusalemmas samamoodi.
Alustame palvega
ja jätkame teemadel, millest enne saadet rääkisime.
Isa, täname Sind kõige eest, mis meie ümber toimub.
Teame, et Sina kontrollid kõike. Sina istud troonil.
Soovid, et kõik jõuaksid Messia päästvale tundmisele.
Teame, et meie ümber juhtub asju, mida on raske mõista.
Kuid teadmine, et kõik kontroll kuulub Sulle,
on meile lohutuseks ja kindluseks.
Palume, et täna selle saate kaudu
võiks üha rohkem inimesi saada lohutust, julgustust ja tarkust
ja mõista aegu, mille keskel elame.
Täname ja õnnistame Sind oma kalli Messia,
kuningate Kuninga ja isandate Issanda, Jeesuse nimel. Aamen.
Tahaksin uskuda, et me kõik teame,
kus tahes seda ka ei vaadataks,
kui raske ja problemaatiline on olukord kõikjal maailmas.
Riikidel on majandusraskusi.
Inflatsioon möllab USAs, Euroopas, Aasias, Austraalias
ning ka siin Iisraelis ja Aafrikas.
Ainus hea asi on see, et Jumal valitseb endiselt.
Püüame täna siiski määratleda erinevaid muutujaid.
Kas alustame Jumala Sõnaga?
Vaatame veidi, mis juhtus Sõna kirjutamise ajal
ja kuidas sobitada seda tänapäevaga
tegelikkuses, kus elame.
Sakarja 9. peatükk.
Sakarja 9.
Püüame selle seal ära tunda.
Loe peatükk ja selgita seejärel,
nagu Issand juhatab.
Alustan Sakarja 9. peatükist.
"Ennustus: Issanda sõna on Hadrakimaal
ja tema hingamispaik on Damaskus,
sest Issand hoiab oma silma inimeste peal nagu kõigil Iisraeli suguharudel,
ka Hamatil, mis on Damaskuse piiril,
ka Tüürosel ja Siidonil, kuigi need on väga targad.
Tüüros on ehitanud enese kindluseks,
ta on kuhjanud kokku hõbedat nagu põrmu ja kulda nagu tänavapori.
Vaata, Issand teeb ta vaeseks, paiskab ta müüri merre
ja laseb tal tules hävida.
Askelon näeb seda ja kardab, ka Assa, ja väriseb väga;
samuti Ekron, sest ta lootus muutub häbiks.
Assast hukkub kuningas ja Askelonis ei elata enam.
Asdodis hakkavad elama võõrad ja ma kaotan vilistite kõrkuse.
Ma kõrvaldan ta suust vere ja ta hammaste vahelt jäledused:
temastki jääb jääk meie Jumalale, temastki saab nagu üks Juuda pealik,
ja Ekron on võrreldav jebuuslastega.
Ma löön leeri üles oma koja kaitseks, minejate ja tulijate pärast,
et rõhuja ei tuleks enam neile kallale,
sest nüüd ma olen seda näinud oma silmaga.
Ole väga rõõmus, Siioni tütar, hõiska, Jeruusalemma tütar!
Vaata, sulle tuleb sinu kuningas, õiglane ja aitaja.
Tema on alandlik ja sõidab eesli seljas, emaeesli sälu seljas.
Mina hävitan Efraimist sõjavankrid ja sõjaratsud Jeruusalemmast,
sõjaammudki hävitatakse.
Ja tema kuulutab rahvaile rahu ning valitseb merest mereni,
Frati jõest ilmamaa ääreni.
Ja sulle: Sinu lepinguvere pärast ma vabastan su vangid august,
kus pole vett.
Pöörduge tagasi turvapaika, lootusrikkad vangid,
sest ma kuulutan täna: Ma tahan sulle kahekordselt tasuda!
Sest ma vinnastan enesele Juuda nagu ammu,
panen Efraimi nooleks peale.
Ja ma õhutan su pojad, Siion, sinu poegade kallale, Jaavan.
Ma teen sind kangelase mõõga sarnaseks.
Siis ilmub Issand nende kohale ja tema nool läheb välja nagu välk;
ja Issand Jumal puhub sarve ning tuleb lõunatormides.
Vägede Issand kaitseb neid,
tema lingukivid purevad liha, joovad verd nagu veini
ja täituvad otsekui piserdusnõu, otsekui altari nurgad.
Ja Issand, nende Jumal, aitab neid sel päeval nagu oma rahva karja;
sest otsekui laubaehte kivid peavad nad sätendama tema maal.
Tõesti, kui hea ja ilus see on!
Vili kosutab noori mehi ja viinamarjamahl neidusid."
Aamen ja aamen. See on kaunis, eriti--
see osa, kus näeme selgelt, et need on teostunud prohveteeringud,
eriti prohveteering Jeesuse kohta
eesli seljas sõitmas
ja Jeruusalemma saabumas.
Tahaksin kuulda sinu nägemust selle kohta.
Siin on ilmne seos Liibanoni ja Gaza vahel.
See eksisteerib. Hezbollah ja Hamas või PIJ
on üsna lähedastes suhetes ja teevad koostööd.
Varem sel kuul toimus kohtumine
PIJ juhi Ziyad al-Nakhalah'
ja Hezbollah' juhi Hassan Nasrallah' vahel.
Mõlemad on Iraani marionettvalitsejad.
Iraan püüab hävitada Iisraeli juudiriiki, Jumala silmatera.
Kuidas näed seda tolle päeva valguses,
kui jõuti kohta, et Jumal kuulutas Issanda nime
kõigi nende väljakutsete ja kogu konflikti keskel?
Jumalal on endiselt kontroll ja Tema Sõna sai avalikuks.
Esiteks tuleb tunnistada,
et konflikt Iisraeli vastu on algupäralt vaimne.
Kui sealt eemaldada vaimne perspektiiv,
kaob ainus viis mõista, mis tegelikult toimub.
Algusest peale, lähtepunktis, kui Iisraeli rahvas lahkus Egiptusest.
püüdis vaarao neid tappa, seejärel amalekid, aramealased,
ja kõik need rahvad.
Kui Iisrael maale saabus, püüdsid vilistid maad vallutada ja neid tappa.
Seejärel tulid teised rahvad - assüürlased, baabülonlased,
kreeklased, roomlased ja enne neid pärslased.
Ajaloos pole olnud ühtki perioodi,
kui Iisrael oleks olnud rahvas,
keda ümbritsevad vaenlased poleks taga kiusanud.
Põhjus on väga lihtne.
See, mis on Jumala oma ja Jumalast, on see, mida Jumala vaenlane vihkab.
Islam on uus religioon, võrdlemisi uus usund.
See hakkas levima 7. sajandil.
Tahtmine hävitada Iisrael ja see maa pealt täielikult kaotada
algas juba Egiptusest lahkumise ajal. See pole midagi uut.
Võime selgelt näha, et Sakarja, nagu ka Jeremija ja Jesaja,
kirjutavad terve rea kohtumõistmisi, mida Kõikvõimas Jumal,
Iisraeli Jumal, Aabrahami, Iisaki ja Jaakobi Jumal,
neile rahvastele määrab.
Seda kohtuotsust ei panda toime vaid seetõttu,
et nad pole juudid või Iisrael.
Kõiki rahvaid, kes seisid Iisraeli kõrval, aitasid Iisraeli
ja suhtusid Iisraeli soodsalt, õnnistati.
Kõik rahvad, kes Iisraelile vastu panid,
et Jumalat ja Iisraeli asendada ja maad vallutada, mõisteti hukka.
Need rahvad on siin kirjas. Vilistid, Tüürose ja Siidoni kuningad.
Need on siin loetletud.
Tüürose kuningas olevat end jumalaks pidanud.
Tema ja tema linnad olid nii rikkad.
Aleksander Suur ja teised hävitasid hiljem linna.
Teame, et vahel võivad jõukus, rikkus ja võim
panna juhid mõtlema, et nad on jumalad.
Ja Jumal mõistab selle üle alati kohut.
Aga näeme ka, et samal ajal, kui Jumal annab oma kohtuotsuse
inimkonna patu tõttu, avab Ta ka tee pääsemiseks.
Ja see tee algab alates salmist 9: "Ole väga rõõmus, Siioni tütar,
hõiska, Jeruusalemma tütar! Vaata, sulle tuleb sinu kuningas."
Iisraeli tõeline Kuningas, kelle võim ulatub, nagu loeme,
jõest maa äärteni, merest mereni, on Jeesus.
Ta saabub esmalt alandliku teenijana,
ega ratsuta hobusel, vaid eesli seljas.
Aga tahan meenutada, et Ilmutusraamatu 21. peatükis
saabub Ta hobusega ratsutades.
Juuda soo lõvi, Jumala Sõna,
tuleb tagasi ja saadab kohtuotsuse täide.
Siis saabub Ta kuningate Kuninga ja isandate Issandana,
ning Ta ei valitse vaid taevast,
vaid füüsiliselt Jeruusalemmast kogu maailma.
Huvitav, ja eelkõige tänu Jumalale.
Tahan tuua esile ka midagi, mis mulle just meenus,
kui Iisraeli kuningriigi ja vilistite vahel oli sõda,
Taaveti ajal, enne kui temast sai kuningas,
ja enne tema võidmist. Võime näha ajaloolises kontekstis,
et vilistite ja Iisraeli sõda oli strateegiline.
Nii Iisraelil kui vilistitel olid huvid.
Ajaloolist konteksti võib uurida eri nurkadest.
Ometi jõutakse järeldusele, et keset seda strateegilist konteksti
oli üks inimene, kelle Jumal oli määranud
tulema ja võitma Koljatit
ja olema sangar, kelle seemnest tuleb kunagi Messias,
meie Issand ja Päästja Jeesus.
Ka täna, kui vaatleme tervikpilti,
mõistame, et elame strateegilise konkurentsi ajastul.
Suurriigid võistlevad maailma ressursside pärast,
sõna otseses mõttes mammona pärast. Kes suudab hankida rohkem,
et rahuldada antud rahvusriigi vajadusi.
Muidugi mõeldakse strateegilistele huvidele ja parimale lähenemisviisile,
kuid lõppude lõpuks
on kogu selles kontekstis ka Iisraelil roll.
Iisraeli roll pole pelgalt füüsiline.
Ta osaleb Lääne ja USA leeris.
Ta peab USAd oma strateegiliseks seljatoeks
Iisraeli riigi strateegiliste julgeolekuhuvide jaoks.
Kuid siin on ka vaimne element.
Jumal kinnitas Iisraeli riigi sünniga
Jumala Sõna ja näitas,
et 21. sajandil on Jumala Sõna endiselt igavene.
See pole vaid eilne asi.
See on tänapäeval. See on kohal täna ja homme.
Ja pea meeles, et 3000 aasta eest
Taaveti ja vilistite ajal
tulid need kaks rahvast, vilistid ja iisraellased,
maale erinevalt poolt.
Iisraellased tulid idast Jeeriko kaudu.
Vilistid tulid läänest Vahemerelt, Gaza kaudu.
Üks neist on õige omanik, ja teise nimi on 'sissetungijad'.
Sõna 'vilist' aluseks on sõna 'tungima'.
Ja probleem on tänaseni samaks jäänud:
nüüd on ühed naasnud läänest,
ja teised tulid eri paigust 19. saj lõpus ja 20. saj algul.
Üks on õige omanik ja teine on sissetungija.
Maailm lihtsalt pöörab kõik pea peale
ja nimetab õiget omanikku sissetungijaks ja vastupidi.
Nägime seda siis ja näeme seda nüüd, sest see on vaimne.
See on sama asi.
Seepärast meeldib mulle lugeda Vana Testamendi prohveteeringuid,
sest kõik, mis juhtus siis, juhtub ka täna.
Kõigil Vana Testamendi prohveteeringuil on topelttähendus.
See räägib sellest, mis juhtus, kuid ka tulevastest sündmustest.
Räägime tänapäeva tegelikkusest.
Tahaksin lugeda kaks tsitaati.
Esimene on peaminister Yair Lapidilt.
Kontekst on 2015. a tuumalepingu taaselustamine.
Seda tuntakse ka nime all JCPOA, ühine põhjalik tegevusplaan.
Näeme erinevaid juhte tegemas otsuseid,
mis ei tundu meile alati loogilised.
Hoolimata sellest, kas leping sünnib või mitte,
jätkab peaminister Lapid vähemalt selles suhtes
oma eelkäija Naftali Bennetti
ja tolle eelkäija peaminister Netanyahu joont.
Lapid ütleb: "Kui leping sõlmitakse, pole see meile siduv,
me pole lepingu osapool ja see ei piira meid.
Oleme andnud korralduse oma kaitsejõududele ja Mossadile
valmistuda kõigiks stsenaariumideks.
Oleme valmis tegutsema Iisraeli kaitsmiseks.
USA ja maailm mõistavad seda. Seda peaks teadma ka Iisraeli ühiskond."
Kas Iisraeli ühiskond mõistab seda,
nagu ülejäänud maailm väidetavalt mõistab?
Ei. Iisraellased lakkasid uskumast lepingutesse Iraaniga
juba kaua aega tagasi.
Iraanlased petavad maailma.
Nad on petnud, petavad praegu ja edaspidigi. See on neil loomuses.
Nii nad asju ajavadki. Imetlen nende juures üht asja.
Neil on kannatlikkust. Ülejäänud maailmal seda pole.
Nad võivad oodata ja oodata. Nad kurnavad teised kõnelustel ära,
kuni teised nende tahtmist teevad.
Ja tõesti, peaaegu kõik, mida nad tahtsid--
Nad mõistsid, et kohe Bideni valitsuse algmeetritel
olid paljud sanktsioonid juba eemaldatud.
Iraan hakkas paljude riikidega äri ajama.
Ja siis tõstsid nad panuseid nii,
et mõtlesid: "Vaatame, kui palju võime saada."
Ja nad ei suutnud uskuda, kui palju nii eurooplased
kui ameeriklased on valmis maksma
lepingu taastamiseks, mis ei vii meid aastasse 2015.
Kui vaid oleksime aastas 2015,
mil Iraanil polnud nii palju tehnoloogiat ja rikastatud uraani.
Isegi Mossadi juht ütles, et kõik on suur pettus.
Tema ütles seda, mitte mina.
Ta pani Lapidi piinlikkuse olukorda, sest ta poleks pidanud seda ütlema.
Iisraellased ei usu seda.
90% iisraellastest mõistab, et see on halb asi.
Me ei taha, et see teostub.
Aga nagu varem öeldud,
Ameerika ja Iisraeli huvid on erinevad.
Ameerika vaatab asju laiemalt.
Ausalt öeldes, Mossadi juht David Barnea,
kes on väga võimekas isik, väga sirgeseljaline,
ja tuleb samast üksusest, kus teenisid ka ekspeaminister Netanyahu,
ekspeaminister Bennett
ja sisejulgeoleku juht--
või sisejulgeolekuminister.
Ja paljud teised. See on eriüksus Sayeret Matkal.
Nad kõik on teeninud samas väikeses grupis.
Nad on kõik osavad otsustajad
ja ka väga terava silmaga.
Ta rääkis avalikult ja mainis teisigi asju
grupile reporteritele siin Jeruusalemmas,
et kui vaadata tervikpilti,
siis hetkel püütakse tegeleda praeguse olukorraga,
kuid iraanlastel saabub teatud hetk, kui strateegiliselt öeldes arvatakse,
et nad ei püüa eriliselt tuumarelva hankida,
vähemalt mitte antud viisil. Sama arvab ka
kaitsejõudude endine luurejuht Tamir Hayman.
Nad muidugi ei avalda kõike.
Seda siiski arutatakse.
Loen tsitaadi kindralmajor Tamir Haymanilt,
kes on endiselt reservis ja nõustab peastaapi luureasjus.
Ta ütleb: "USA tahab lepingut
oma perspektiivist lähtuvalt, mis on Iisraeli omadest laiemad.
USA-l on oma riigisisesed huvid.
Neil on huve, mis on seotud konkurentsiga Hiina ja Venemaaga.
Ta peab panustama ressursse Euroopasse ja sealsesse sõtta.
Iraani kausta sulgemine vähemalt kaheksaks aastaks
aitab valmistuda lepingujärgseks ajaks.
Ameeriklastele on see tähtsam huvi.
Seepärast on Iisraeli mõju lepingu või allkirjastamise suhtes väike."
Kas oled nõus? - Absoluutselt mitte.
Ma pole kindral
ning pean kindlasti alandlikuks jääma
ja tunnistama, et need on kogenud inimesed.
Kõik teavad siiski, et iraanlased blufivad.
Kaasa arvatud iseenda suhtes.
2022. a juunis võttis Rahvusvaheline Aatomienergia Agentuur
ehk IAEA vastu resolutsiooni, mis mõistab Iraani hukka selle eest,
et agentuur leidis uraaniosakesi vähemalt kolmest kohast,
mida Iraan polnud deklareerinud. Iraan pole siiani suutnud selgitada,
mida see uraan seal tegi.
Ja nüüd ütlevad iraanlased, et naasevad lepingu juurde,
kui too juurdlus suletakse.
Teisisõnu: "Tabasite meid teolt, aga peate selle ära unustama,
et võiksime edasi liikuda."
Naaseme sellesse hetke, kui tapeti kindral Qassem Suleimani.
Kogu maailm arvas toona,
et kui midagi sellist juhtub, puhkeb maailmasõda.
Tegelikult järgnes sellele šokeeritud, ehmunud ja kartlik Iraani valitsus,
kes ei suutnud midagi. See oli neile nii suur alandamine,
et nad kuulutasid, et pärast lepingu allkirjastamist
reserveerivad nad õiguse kätte maksta Suleimani mõrva plaanijaile.
Mõtlen sellega seda, et kui olla otsustav
ja rünnata õiget objekti, siis nad kardavad.
Kui püüda kuidagi viivitada ja ajaga venitada,
annab see neile vaid aega ja just seda nad tahavad ja vajavad,
et viia oma projektid lõpule ja et jätkata varjamist.
Ma ei kahtle hetkegi, et neil on juba kõik vajalik olemas.
Olen alati hämmingus selle suhtes,
et Euroopa ja Ameerika on valmis sellega leppima.
Vaevalt et Iisrael on valmis sellega leppima.
Kui Lapid ütles, et kaitsejõud ja Mossad on saanud korraldused
ja Mossadi juht ütles, et Mossad teab,
kuidas seda ohtu kõrvaldada,
Tema ütles seda, mitte mina. Iisrael peab sellega tegelema,
sest see leping annab Iraanile vaid koššer-sildi teha, mida tahab.
Väga lühidalt,
olen enamjaolt ühel nõul,
eriti USA suhtes,
kes tahab keskenduda--
Bideni valitsus ju selgitas algul,
kuhu nad peaksid suunama oma sõjalised ja kaitseressursid
ja suunama oma investeeringud.
Arutasime pikalt pöördumist itta ja keskendumist Hiinale.
Muidugi oli olukord Venemaaga selline,
mida USA ehk ei oodanud.
Ta otsis siiski alternatiive Euroopa aitamiseks ja tugevdamiseks,
et see suudaks vastata Venemaale jõulisemalt.
Kui USA peaks tegelema Hiinaga,
tahab ta, et Euroopa maad suudavad vastata
teisesele ohule, Venemaale.
Ja kolmanda ohu, eelkõige Iraani suhtes peaks olema mingi valem,
kus Iisrael, Pärsia Lahe Koostöö- nõukogu, mõõdukad moslemimaad,
nagu Saudi Araabia, Araabia Ühend- emiraadid, Bahrein ja Egiptus
suudavad ühiselt sellele ohule vastata.
Võime näha selles veidi USA mõtlemist antud kontekstis,
kust võib käivituda arengusuundi,
mis joonduvad seejärel--
Kolossaalne läbikukkumine kõikjal. USA ebaõnnestus Afganistanis.
Ebaõnnestumine Taivani suhtes ja Venemaa suhtes Ukrainas.
Ta kukub läbi ka Iraani suhtes.
See valitsus on kohutav fiasko kõigis välispoliitilistes küsimustes.
Ja ma pole üllatunud, sest kui vaatan Piiblit,
näen selgelt, et Iisrael ei saa Ameerikalt mingit abi
tulevases suures sõjas, millest Piibel räägib.
Et see saaks juhtuda, peab Ameerika pöörduma kas Iisraeli vastu,
mida peab ebarealistlikuks,
või Ameerika lakkab olemast tugev maailma juht,
kes suudab Iisraeli sõjaliselt aidata.
Kahjuks peame sellega lõpetama.
Aitäh osalemast, Amir.
Jätkame vestlust sellel ja teistel tähtsatel teemadel
järgmise kuu saates.
Kuid hea on see, et Jumal valitseb. Tänu Jumalale selle eest.
Aitäh, Amir. Aitäh vennad-õed,
kes seda vaatate.
Õnnistust! Shalom! Kohtumiseni järgmisel kuul!
Tõlge: Monika Jaaguri